BCP คาด”บีซีพีจี”ยื่นไฟลิ่ง มี.ค.59 ขายหุ้น IPO 170 ล้านหุ้นใน Q3/59
BCP คาด"บีซีพีจี"ยื่นไฟลิ่ง มี.ค.59 ขายหุ้น IPO 170 ล้านหุ้นใน Q3/59
9 ต.ค. 2558

บริษัท บางจากปิโตรเลียม จำกัด (มหาชน) หรือ BCP เปิดเผยว่า บริษัทคาดว่าบริษัท บีซีพีจี จำกัด ซึ่งเป็นบริษัทย่อยที่ลงทุนในธุรกิจไฟฟ้าพลังงานหมุนเวียน จะยื่นแบบแสดงรายการข้อมูล(ไฟลิ่ง)ต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)ในช่วงเดือนมี.ค.59 เพื่อเสนอขายหุ้นสามัญเพิ่มทุนต่อประชาชนครั้งแรก(IPO)จำนวนไม่เกิน 170 ล้านหุ้นในช่วงไตรมาส 3/59 เนื่องจากบริษัทมีเป้าหมายเพิ่มกำลังการผลิตไฟฟ้าอีก 382 เมกะวัตต์ภายใน 4-5 ปี คาดว่าจะต้องใช้เงินลงทุนทั้งสิ้นราว 3 หมื่นล้านบาท